Előterjesztés Zalakaros Város Önkormányzata Képviselőtestületének 2023. április 27-i ülésére
Napirend címe: Zalakarosi Értéktár Testülete 2022. évi tevékenységéről beszámoló
Előterjesztést készítette: Zalakarosi Közösségi Ház és Könyvtár
Előadó: Novák Ferenc polgármester

Tisztelt Képviselőtestület!

Zalakaros Város Önkormányzatának Képviselő testülete a 145/2013. (VI.27.) számú határozatával döntött arról, hogy a magyar nemzeti értékek és a hungarikumok gondozásáról szóló 114/2013, (IV.16.) Korm. rendelet 2. § (1) bekezdése alapján élni kíván a települési értéktár létrehozásának lehetőségével.

A képviselőtestület a 2013. november 21-én kelt határozatával a magyar nemzeti értékekről és a hungarikumokról szóló törvényi és kormányrendelet alapján a Zalakarosi Közösségi Ház és Könyvtárat nevesítette (előd BLOKK), mint a Zalakarosi Értéktár működtetőjét.

A települési értéktár bizottság tagjai: 
Novák Ferenc polgármester
Klie Zoltán főépítész
Horváthné Nagy Elvira Könyvtár intézményegység- vezető 
Sinkovics Norbert Zalakarosi Közösségi Ház és Könyvtár igazgató                                                         Adminisztrátor: Nagy Zsuzsa

Fontos a bizottság számára, hogy részletes gyűjtemény készüljön a városban fellehető értékekről, amely folyamatosan bővíthető, gazdagítható.
E feltáró munka elsősorban a zalakarosi lakosok figyelmét hívja fel a szemünk előtt nap, mint nap látható értékeinkre, figyelmet kapnak az elfelejtett, a köztudatban elhomályosodó értékeink is.

A Zalakarosi Értéktár Testület 2022-ben január 27-én ülésezett.

A 2022. évi első ülés munkaterve: az éves munka áttekintése, a helyi értéktárba felvett értékek áttekintése, módosítása, új értékek felvétele, a HUNG-2022 pályázati lehetőség megvitatása és a 2022. évi célkitűzések megfogalmazása

I.  Javaslat a Zalakarosi Értéktárba történő felvételről:

A Zalakarosi Értéktár Testület az alábbi értékek felvételét javasolta a Zalakaros Város Értéktárba:

A természeti környezet területén:
· Termáltó és környezete

A kulturális örökség területén: (Könyvek).
· Zalakaros története, köztéri alkotásai (Bakonyi Erzsébet-Deregi László) 
· Zalakaros képeskönyve (Fotó: Mészáros T. László)
· „Titkunk a vizünk” - Zalakaros fürdőjének fél évszázada (Szerző: Dr. Halász Imre, 2020)
· Zalakaros szőleje és bora az Alpok és a Balaton között (Csoma Zsigmond-Novák Ferenc 2009)

Az épített környezet területén:
· Rizling u. 19. szám alatti présházat

A helyi értéktárba kulturális örökség területén felvett értékek pontosítása volt szükséges az alábbiak szerint:
· Zalakaros (Szerző: Lovász György-Gyulai Ferenc-Ördög Ferenc-Vándor László-Halász Imre-Kerecsényi Edit-Novák Ferenc)
A bizottság a helyi értékek megvizsgálása után javasolta az alábbi értékek kivételét az értéktárból:
·  a Kossuth u. 14. szám alatti módos parasztházat, ugyanis az épület átépítésre került, megszűnt az épület helyi jellegzetessége 
· Köztéri alkotások közül:
· Emese álma
· Bodahegyi út elején és végén található fahídat

A 1. sz. melléklet tartalmazza a felvett, illetve módosításra került értékeket.

II.  HUNG-2022 pályázat

Az Agrárminisztérium által meghirdetett, a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására kiírt HUNG-2022 kódjelű pályázati felhívásra a Zalakarosi Közösségi Ház és Könyvtár pályázott.

Támogatási célok:

I. célterület: a Htv. szerinti nemzeti értékek (azaz települési, tájegységi, megyei, ágazati, külhoni települési, külhoni tájegységi, külhoni nemzetrész értéktárban szereplő nemzeti értékek, kiemelkedő nemzeti értékek és hungarikumok) bemutatása és népszerűsítése:

I. a) nyomtatott és elektronikus kiadványok, honlapok, filmek készítésével
A Htv. szerinti nemzeti értékeket vagy az értéktár bizottság értékgyűjtő tevékenységét bemutató 
· írott vagy elektronikus kiadványok megalkotása, szerkesztése, összeállítása, kiadása és terjesztése
· új honlap létrehozása, meglévő honlap szerkesztése és fenntartása
· fényképsorozat, film készítése és népszerűsítése

I. b) bemutató terek kialakításával
A Htv. szerinti nemzeti értékeket vagy az értéktár bizottság értékgyűjtő tevékenységét bemutató terek kialakítása állandó, vagy legalább a beszámoló benyújtásának határidejéig tartó időszaki kiállításként.

I. c) rendezvények megvalósításával
A Htv. szerinti nemzeti értékek bemutatását, népszerűsítését szolgáló rendezvények, programok szervezése és lebonyolítása.

A Zalakarosi Értéktár Testület pályázat benyújtását javasolta az I. a célterületen belül az alábbiakra:

· Karosi értékek címmel egy átfogó, reprezentatív kiadvány megjelentetése a helyi értékekről összesen 350 példányban

A Zalakarosi Közösségi Ház és Könyvtár a pályázatot benyújtotta, ami sajnos forráshiány miatt nem került elfogadásra. 

A Testület korábbi javaslata a helyi gasztronómiai értékek feltérképezéséről, helyi receptek összegyűjtéséről és a helyi értékek fényképezéséről áttolódott 2023-ra.  A Zalakaros Európa sakktérképén-Négy évtized versenyei a fürdővárosban című könyvvel kapcsolatos koordinációs munkák, valamint a humán erőforrás hiány miatt elmaradtak. 

2022. évi munkaterv és célkitűzésekből az alábbi teendők áthúzódtak 2023-es évre.

	Feladat
	Határidő
	Felelős

	Szobrok, alkotások, helyi értéktárban szereplő értékek lefényképezése
	2023. december 31.
	Egry Miléna

	Receptek összegyűjtése
	2023. december 31.
	Nagy Zsuzsa

	Receptek beszkennelése
	2023. december 31.
	Rákhely András




Egyéb: A Testület elnöke javaslatot tett a „föld alatti” Zalakaros, zalakarosi régészeti értékek értéktárba bekerülésének lehetőségéről.

Horváthné Nagy Elvira helyi emléktáblák összegyűjtését javasolta, amelyhez iskolai foglalkozásokat tudnának kapcsolni. 



2022-ben a szakmai munkát a „Karosi értékek a sport mentén pályázatban (HUNG-2020/6186) lévő anyagok tették ki. A pályázat lebonyolítására a pandémia és egyéb előre nem látható okok miatt 2022-ben került sor. A Zalakarosi Értéktár Bizottság egyszer ülésezett. 

2022. évi szakmai beszámoló
 (HUNG-2020/6186)
A szakmai munka folyamata:
A pályázat célja - többek között -, hogy a megyei értéktárban szereplő értékek még szélesebb nyilvánosságot kapjanak, ezek között a Zalakarosi Nemzetközi Sakkfesztivál, mint érték egy könyv formájában külön kiemelten is feldolgozásra kerüljön.
I. 1. a) célterület:

Érték-könyv
A Zalakaros Európa sakktérképén- Négy évtized versenyei a fürdővárosban című könyv elkészítése mintegy 200 oldalban, B/5-ös méret, 350 db példányszámban. Szerző Horváth Tamás. A Zalakarosi Nemzetközi Sakkfesztivál, mint érték jelenleg a Zala Megyei Értéktárban szerepel. A könyv kidolgozása, lektorálása, nyomdai munkái befejeződtek.   Az író betegsége miatt a projekt befejezési időpontja folyamatosan változott, a könyv átadására 2022. augusztus 31-én került sor.
A könyvet 2023-ban digitálisan is elérhetővé tesszük.

II. I. 1. b) bemutató terek

A projektrész tartalma a korábbi pályázatban elkészült „paravánokon” elhelyezni az elmúlt 40 év során a Zalakarosi Nemzetközi Sakkfesztiválon készült képeket mindösszesen 24 db tablón.  A veszélyhelyzet miatt ezek a teendők is átcsúsztak 2022-re. A szakmai munkát nehezítette, hogy a könyv írója balesetet szenvedett, máig visszamaradt egyensúlyzavarral küzd. A 24 db tabló elkészült, amelyet a könyvbemutató során tártunk az érdeklődők elé  a Karos Korzó rendezvénytermében.

III. 1. c) rendezvények

· 2021. január 13-án kötöttünk szerződést Zalakarosi Turisztikai Nonprofit Kft-vel, a pályázatban vállalt 4 ismeretterjesztő előadás megtartására és 1 könyvátadó lebonyolítására. Igyekeztünk megismertetni minden korosztállyal Zalakaros értékeit, illetve az új közösségi helyszínt a Karos Korzót, cél, hogy minél többen megismerhessék az új zalakarosi központot, amely helyszínéül szolgál majd a zalakarosi értékeknek is. A következő négy előadás és könyvátadó került megrendezésre:
· 2022. március 21-én a Zalakarosi fürdőkultúra és fürdőtörténet előadás Dr. Halász Imrével, kiegészítő tevékenységek: szekcióbeszélgetés, fürdő bemutatása, marketing tevékenységek.  
· 2022. április 16-án Zalakarosi népviselet, népszokások: előadó Novák Ferencné, népi bemutatók: necc készítés, rokkán fonás, hímzés. Interaktív néptánc bemutató táncházzal, bemutatóban segítségre volt a helyi Bottal-fogó néptánccsoport.
· 2022. július 28-án Kis-Balaton természeti értékei előadás: előadó Miklós Marianna ökoturisztikai környezeti nevelő, az előadást követően a gyerekek a Kis-Balaton értékeivel kapcsolatos játékokkal és kirakókkal foglalhatták el magukat.
· 2022. augusztus 11-én Zalakaros folyékony kincséről Novák Ferenc polgármester tartott előadást, majd borkóstolót a helyi nedűkből, illetve a város boraiból.
· 2022. augusztus 31-én került sor a Zalakaros Európa Sakktérképén – Négy évtized versenyei a fürdővárosban című könyv átadójára, melyen a könyv kiadásához hozzájáruló személyek mellett, tiszteletét tette a Magyar Sakkszövetség alelnöke Nádasi Tamás.

A projekt utolsó hónapjában lezártuk a projektet.  A sajtónak bemutatásra került a kiadott könyv, a bemutatótér új elemei, a zalakarosi értékek. 


2. sz. melléklet tartalmazza a 2023. évi felhívásokat.


Határozati javaslat:
Zalakaros Város Önkormányzata Képviselőtestülete a települési értéktár 2022. évi tevékenységéről szóló beszámolóját tudomásul veszi és elfogadja.
Határidő: Folyamatos
Felelős:    Novák Ferenc az Értéktár Bizottság elnöke









1. sz. melléklet

Zalakaros Város Értéktárba felvett értékek
	Zalakarosi érték megnevezése
	Felvételbe vétel ideje

		I. 	Az épített környezet területén:
	

	
	

	1. A „Városszerkezeti jelentőségű” terület határai:
- Kossuth utca mindkét oldala a város északi határától a Fő utcáig.
- Fő út mindkét oldala a Kossuth utcától a Petőfi utcáig
- Petőfi utca mindkét oldala a Park utca- Bodahegyi utca vonaláig
	2014. 06. 14.

	2. Védett beépítési vonalak:
- Kossuth utca mindkét oldala
- Fő út mindkét oldala
- Petőfi utca mindkét oldala
	2014. 06. 14.

	
3. A védelem tárgyai:
	Közterület, házszám
	Hrsz.
	A védelembe helyezés indoka

	Petőfi utca 14. 
	102
	Értékes részletképzésű vakolt oszlopos, mellvédfalas, csonka tornácú, oldalhatáron álló parasztház típus

	Petőfi utca 5.
	1045
	Eredeti tömegű és részletképzésű polgári jellegű, nívós lakóépület

	Fő utca 15. 
	62
	Oldalhatáron álló parasztház típus

	Fő utca 23.
	57
	Gazdagon díszített homlokzata a népi építészeti megoldások tárháza

	Fő utca 28.
	1070
	Számos népi építészeti megoldást felvonultató, gazdag díszítésű lakóépület

	Fő utca 33
	52
	Beforduló tömegű épület, szimmetrikus homlokzatát vakolatmegvastagítással kialakított motívumok díszítik. Előkertjében kőkereszt.

	Fő utca 40.
	1076
	Zalai népi építészet vonásait felvonultató városias megjelenésű épület. Utcai homlokzata gazdag részletképzésű.

	Fő utca 43.
	47
	Beforduló tömegű, gazdagon díszített vakolatarchitektúrás épület, mellvédfalas, vakolt oszlopos tornácokkal.

	Fő utca 56.
	1085
	1866-ban épült római katolikus templom

	Kossuth utca 20.
	1116
	A településre jellemző, régi építészeti értékeket felvonultató épülettípus. 
Épület és kerítés együttes védelme.

	Kossuth utca 26. 
	1135
	Városias jellegű értékes részletképzésű, utcával párhuzamos gerincű lakóépület

	Kossuth utca 23. 
	5
	Eredeti tömegű, utcával párhuzamos gerincű parasztház típus.

	Zalagyöngye utca 39.
	539
	Háromsejtes alaprajzi kialakítású parasztház típus.

	Kossuth utca 32.
	1141/2
	Közel eredeti állapotú gazdasági és melléképületek.

	Külterületen
	2188/1
	Présház, egyedi, vakolt oszlopos tornáccal a bejárat előtt. 

	Külterületen
	2168/2
	Eredeti tömegű, nyíláskiosztású és részletképzésű, utcával párhuzamos gerincű lakóépület.

	Külterületen
	2086
	1927-ben épült rangos présház, gazdag díszekkel, eredeti formájában megőrzendő, ugyanezen a telken az út mellett kőkereszt.

	Külterületen
	3652
	Arányaiban, nyíláskiosztásban eredeti, részleteiben megváltoztatott présház.

	Külterületen
	3637
	Rangos présház, eredeti tömeg és részletek.

	Külterületen
	3073
	Eredeti tömegű és nyíláskiosztású vályogépület.

	Külterületen
	3099
	Kis léptékű, szimmetrikus tömegű présház.

	Külterületen
	3085/2
	Rangos présház. Népi építészeti érték itt is meghatározó eleme a homlokzatnak.

	Külterületen
	3477
	A szőlőhegy egyik legjelentősebb épülete.

	Külterületen
	3184
	Eredeti tömegű, nyíláskiosztású, téglaarchitektúrás présház.

	Rizling utca
	19. 
	Présház, pince    
Bekerülés időpontja: 2022.01.27.



	2014. 06. 14.

	
4. Vallási jellegű építmények:
	Közterület, házszám
	Helyrajzi szám
	A védelembe helyezés indoka

	Fő út 4.
	1056
	Kőkereszt

	Fő út 33.
	52
	Kőkereszt

	Fő út 55.
	40
	Kőkereszt

	Fő út
	1053
	Kőkereszt a templom előtt

	7522 mellett
	1419
	Kőkereszt, Garabonc felé a várost elhagyva
bal oldalon

	Petőfi utca 9.
	1043
	Kőkereszt

	Alsóhegyi út 2.
	1410
	Kőkereszt

	Panoráma út
	499
	Kőkereszt

	Szent Orbán út 18.
	2086
	Kőkereszt

	Harangláb u. 
	3502/2
	Kőkereszt és harangláb

	Kilátó utca
	2370/2
	Kőkereszt

	Felsőhegy
	2105/1
	Kőkereszt

	Banyavölgyi út 
	3146
	Szűz Mária szobor, kegytartó

	Banyavölgyi út 
	3476/12
	Jézus szobor, kegytartó



	2014. 06. 14.

	Szobrok

		Érték megnevezése
	Alkotó
	Felállítás helye
	Értéktárba bekerülés ideje

	István és Gizella szobor
	Béres János
	Napnyugat köz
	2020.01.16.

	750 éves emlékmű
	Toka Zoltán-Lenkai Balázs
	Termál út
	2020.01.16.

	Hősi emlékmű
	Béres János
	Hősök tere
	2020.01.16.

	Orbán szobor
	Gepard Nyikolaj
	Felső-hegy
	2020.01.16.

	Árpád szobra
	Tőzsér Erzsébet
	Termál út
	2020.01.16.

	Battyhány Lajos
	Farkas Ferenc
	Termál út
	2020.01.16.

	A Battyhány kormány miniszterei
	Farkas Ferenc
	Termál út 
	2020.01.16.

	Vízbelépő nő
	Kisfaludi Strobl Zsigmond
	Gyógyfürdő
	2020.01.16.

	Életfa
	Csutoros Sándor
	Termál út
	2020.01.16.

	Vénusz
	Hadnagy György
	Termál út
	2020.01.16.

	56-os emlékmű
	Béres János
	Liget utca
	2020.01.16.

	„Múlt és jövő, remény és halál”
	Tislér Zoltán
	Temető
	2020.01.16.

	Erzsébet 
	Tőzsér Erzsébet
	Erzsébet-tér
	2020.01.16.




	

	Egyéb köztéri alkotások

		Érték megnevezése
	Alkotó 
	Felállítás helye
	Értéktárba bekerülés ideje

	Városkő
	Farkas Ferenc
	Gyógyfürdő tér
	2020.01.16.

	Hajós élet
	Trischler Ferenc
	Belenus Hotel
	2020.01.16.

	Millecentenáriumi faragott tábla
	Rónai Balázs
	Termál út, Arborétum
	2020.01.16.

	Fiatal leány akt
	Pálfy Gusztáv
	Gyógyfürdő
	2020.01.16.

	Sobri Jóska
	Pápai Sándor
	Közösségi Ház
	2020.01.16.

	Karosi hegyhát (olajfestmény)
	Orvos Katalin
	Iskola
	

	Partnertelepülési címertábla
	Rohrbock Jenő
	Termál út
	2020.01.16.

	Fahíd
	Boa Endre
	Arborétum
	2020.01.16. 

	Prés
	
	Bodahegyi út eleje
	2020.01.16.

	Feltörő élet (korongozott kerámia)
	Németh János 
	Art Hotel
	2020.01.16.

	Csobogó
	
	Termál út
	2020.01.16.

	Székelykapu
	Gáspár Csaba, Varga Tibor, Farkas Róbert
	Arborétum
	2020.01.16.

	Gyimesi Vilmos sétány emléktábla
	
	Termál út
	2020.01.16.




	

	Templomok és plébániák

		Érték megnevezése
	Épült
	Közterület, házszám
	Értéktárba bekerülés ideje

	Szent Anna templom
	1866
	Fő utca 56.
	2014.06.14.

	Isteni Irgalmasság Templom
	2006
	Termál út
	2020.01.16.




	
II. A természeti környezet területén:
	

	1. Európa Park és Termál úti arborétum
	2014. 06. 14.

	2. Termál úti fasor
	2014. 06. 14.

	3. Temetői fenyősor
	2014. 06. 14.

	4. Termáltó és környéke
	  2022.01.27.

	

III. A kulturális örökség területén:
	

	1. Zalakarosi Krónika (írott gyűjtemény)
	2014. 06. 14.

	2. Zalakarosi képeslap gyűjtemény
	2014. 06. 14.

	3. Karos zöld kincsei (Fényképezte, nyomdai előkészítés Óvári Miklós, Kiadó: Zalakaros Város Önkormányzata, Novák Ferenc polgármester Kiadás éve:2017)
	2014. 06. 14.

	4. ZALAKAROS története, köztéri alkotásai (Szerzők: Bakonyi Erzsébet-Deregi László, Kiadó: Informatika Kiadó vezetője, Kiadás éve: 2009)
	2022.01.27.

	5. Zalakaros képeskönyve (Fotó: Mészáros T. László, Kiadja: Zalakaros Város Polgármesteri Hivatala, Kiadás éve: 2006)
	2022.01.27.

	6. Zalakaros (Szerzők: Lovász György, Gyulai Ferenc, Ördög Ferenc, Vándor László, Halász Imre, Kerecsényi Edit, Novák Ferenc Szerkesztette:Halász Imre, Kiadó: Zalakaros Város Önkormányzata, Kiadás éve: 2000)
	2022.01.27.

	7. „Titkunk a vizünk” –Zalakaros fürdőjének fél évszázada (Szerkesztő: Halász Imre, Kiadó: Zalakarosi Közösségi Ház és Könyvtár, Sinkovics Norbert Kiadás éve: 2020.)
	2022.01.27.

	8. Zalakaros szőleje és bora az Alpok és a Balaton között (Csoma Zsigmond-Novák Ferenc Kiadó: Zalakaros Város Önkormányzata, Kiadás éve: 2009)
	2022.01.27.

	9. Gyöngyös necc- a helyi népviselet fejdísze (Strobl Györgyné népi iparművész gyöngyös neccei) 
	2014. 06. 14.

	
 IV. Az egészség és életmód területén:
	

	1. A zalakarosi gyógyvíz-és fürdőkultúra
	2014. 06. 14.

	

V. A turizmus és vendéglátás területén:
	

	1. Zalakarosi Borfesztivál 
	2014. 06. 14.

	2. Tónai (helyi  szőlő- és borfajta)
	2014. 06. 14.

	3. Zalakarosi Kannavirág Napok


4. Hat érzék integrált város imázs koncepció és program
	2017. 07.06.


 2018.09.20.


	5. Zalakaros Go Wild program
	2018.09.20.

	
	

	VI. A sport területén:
	

	1. Zalakarosi Nemzetközi Sakkfesztivál
	2017.07.06.

	2. Tour de Zalakaros
	2017.07.06.



A Zala Megyei Értéktárba felvett zalakarosi értékek
	Érték megnevezése
	Bekerülés időpontja

	Zalakarosi gyógyvíz-és fürdőkultúra
	2016. október 17.

	Zalakarosi Borfesztivál
	2016. október 17. 

	Gyöngyös necc- a helyi népviselet fejdísze (Strobl Györgyné népi iparművész gyöngyös neccei)
	2016. október 17.

	Tónai (helyi szőlő- és borfajta)
	2016. október 17. 

	Zalakarosi Nemzetközi Sakkfesztivál
	2018.06.06.

	Tour de Zalakaros
	2018.06.06.


2. sz. melléklet

FELHÍVÁS!

Zalakaros Város Értéktár 


A magyar nemzeti értékekről és a hungarikumokról szóló 2012. évi XXX. törvényben, valamint a magyar nemzeti értékek és a hungarikumok gondozásáról szóló 114/2013.(IV.16.) kormányrendeletben meghatározott feladatok végrehajtása végett. A Zalakarosi Közösségi Ház és Könyvtár, a Zalakaros Város Települési Értéktár működtetője.

Az Értéktár működését és adminisztrációs feladatainak ellátását, valamint az értékek feldolgozását és nyilvántartását a Zalakarosi Közösségi Ház és Könyvtár intézmény látja el.

A Zalakaros Város Értéktár alakításában a közös „kincseskamra” feltöltésében bárki részt vehet.
Az értéktárak létrehozatalának célja:
1. számba venni, dokumentálni nemzeti értékeinket annak érdekében, hogy ebből egy közös nemzeti nyilvántartás, adatbázis készüljön;
1. a gyűjtőmunkát a lehető legszélesebb körre kiterjeszteni;
1. létrehozni és közkinccsé tenni a helyi és országos jelentőségű nemzeti értékek gyűjteményét;
1. a Magyar Értéktárból kiválasztani a nemzetközi viszonylatban is csúcsteljesítménynek számító hungarikumokat;
1. gondoskodni az értékek megismertetéséről bel- és külföldön egyaránt;
1. gondoskodni az értékek fennmaradásáról, védelméről, erősítve a nemzeti tudatot és a hazai gazdaságot.
A javaslatot a Kormányrendelet 1. melléklete szerint kell elkészíteni. A javaslatnak tartalmaznia kell:
1. a javaslattevő adatait,
1. az értéktárba felvenni javasolt nemzeti érték adatait,
1. az értéktárba felvenni javasolt nemzeti érték fényképét, vagy audiovizuális-dokumentációját,
1. a Hungarikum törvényben való megfelelést (a nemzeti érték mibenlétét) valószínűsítő dokumentumokat, valamint 
1. szakértő, illetve szakmai vagy civil szervezettámogató, vagy ajánló levelét.
A javaslattételre vonatkozó nyomtatvány (Javaslat értéktárba történő felvételhez) letölthető Zalakaros Város honlapjáról: www.zalakaros.hu, továbbá a nyomtatvány a Zalakarosi Közösségi Ház és Könyvtár irodájában (Zalakaros, Hegyalja u. 40.) is átvehető.


Kedves Zalakarosiak!
A Zalakarosi Értéktár a következő időszakban a helyi gasztronómiai értékek feltérképezésével foglalkozik. Szeretnék a zalakarosi ételkülönlegességeket összegyűjteni, majd a Zalakarosi Értéktárba felvenni, kérem amennyiben Ön rendelkezik, olyan helyi recepttel, amelyet                   szívesen rendelkezésünkre bocsátana, szíveskedjen az alábbi elérhetőségek valamelyikére eljuttatni,  
Az elkészített javaslatokat elektronikusan a kozossegihaz@zalakaros.hu e-mail címre vagy postai út esetén elektronikus adathordozón lehet eljuttatni 2023. június 30. napjáig Zalakarosi Közösségi Ház és Könyvtár (Civilház, 8749 Zalakaros Hegyalja u. 40.)
A beérkezett - formai és tartalmi szempontból hiánytalan - javaslatokat a Zalakaros Város Értéktár Testület bírálja el.   
Novák Ferenc
Zalakaros Város Települési Értéktár


















